BlackBerry onttrek uit groot slimfoonmark | Nuus24
BlackBerry onttrek uit groot slimfoonmark
Tokio – BlackBerry gaan nie sy nuwe toestelle en bedryfstelsel in Japan beskikbaar stel nie, het berigte Vrydag gelui.Dit beteken dat die maatskappy onttrek uit een van die wêreld se grootste slimfoonmarkte, waar die tegnologiereus Apple tans koning kraai.Die Kanadese maatskappy hoop sy nuwe BlackBerry 10-reeks sal help om hom weer as 'n sleutelspeler in die slimfoonmark te vestig.Die Nikkei-koerant het berig dat BlackBerry se markaandeel van 5% na slegs 0,3% geval het. Die maatskappy het besluit dat dit te duur sou wees om ‘n Japannese weergawe van die nuwe bedryfstelsel te ontwerp.Die Wall Street Journal het berig dat ‘n woordvoerder vir BlackBerry bevestig het dat dié toestelle "nie in dié stadium” in Japan beskikbaar sal wees nie.“Japan is op die oomblik nie ‘n groot mark vir BlackBerry nie en ons het nie planne om op die oomblik enige nuwe toestelle daar bekend te stel nie,” het Amy McDowell gesê.– Volg Nuus24 op Twitter
Lees meer oor: blackberry | japan VOLGENDE OP NUUS24X